| **ТӘРБИЕЛЕУ-БІЛІМ БЕРУ ПРОЦЕСІНІҢ ЦИКЛОГРАММАСЫ** |
| --- |
| **Білім беру ұйымы (балабақша/ шағын орталық, мектепалды сыныбы)** |  |
| **Топ/сынып** | **Ортаңғы топ** |
| **Тобы, топтың реттік саны, атауы** |  |
| **Балалардың жасы** | **3 жасар балалар** |
| **Педагогтің аты-жөні** |  |
| **Жоспардың құрылу кезеңі (апта күндерін, айды, жылды көрсету)** | **05.12-09.12.2022ж.** |
| **Апта күндері** | ***Дүйсенбі*** | ***Сейсенбі*** | ***Сәрсенбі*** | ***Бейсенбі*** | ***Жұма*** |
|  |  |  |  |  |  |
| **Күн тәртібі** |  |  |  |  |  |
| **Балаларды қабылдау** | Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. **(сөйлеуді дамыту)** |
| **Ата-аналармен әңгімелесу, кеңес беру** | Ата-аналар арналған кеңес: "Баланы дұрыс сөйлеуге қалай үйретуге болады". |
| **Балалардың дербес әрекеті (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер)** | **Үстелдердің жанына орындықтарды қою.**Мақсат-міндеттері. Орындықтарды үстелдің алдына белгілі тәртіпте қою амалын игерту; балаларды еңбекке баулу, ересектерге көмектесуді үйрету.**(еңбек дағдылары)** | **Құрылыс материалдарын контейнерлерге жинап салу.**Мақсат-міндеттері. Балаларды ұқыптылыққа үйрету, жауапкершілікке тәрбиелеу, басталған жұмысты соңына дейін жеткізу дағдысын қалыптастыру.**(еңбек дағдылары)** | **Бөлме өсімдіктерін суару.**Мақсат-міндеттері. Балаларға өсімдіктерге күтім жасау тәсілдерін үйретуді жалғастыру (күнге жақын өсімдіктерге суды көбірек құйып, көлеңкеде өсетіндерге аздап құю, қажетіне қарай суару), бөлме өсімдіктеріне ұқыпты қарады үйрету.**(еңбек дағдылары)** | **Ойыншықтарды сөрелерге қою.**Мақсат-міндеттері. Балаларға ойыншықтарды сөрелерге белгілі тәртіпте қою амалын игерту; тәртіптілікке деген ұмтылысты қолдау; ойыншықтарға ұқыпты қарауға тәрбиелеу.**(еңбек дағдылары)** | **Кітап бұрышын тазалау.**Мақсат-міндеттері. Құлап жатқан кітаптарды тігінен тізбекке қойып, ретпен орналастыруға машықтандыру; балаларды кітаптарға ұқыпты, таза қарауға үйрету.**(еңбек дағдылары)** |
| **Саусақ жаттығуы.**Мақсат-міндеттер: балаларды қимылдарды жаттығу мәтінінің ырғағына сай орындауға дағдыландыру; ұсақ қол моторикасын, жағымды эмоцияларды дамыту.Бас бармақ – атам,Балан үйрек - әжем,Ортан терек - әкем,Шылдыр шүмек – анам,Кішкентай бөбек – мен,Міне, менің барлық отбасым.Құралдары: саусақтарға кигізілетін маскалар.**Көркем сөз.**Достарды жинайық,Мұнараны құрайық.Үлкені үстіне орташасын,Оның үстіне кішкентай данасын,Қоямыз да Дананы қуантамыз.**(сөйлеуді дамыту, көркем әдебиет)****Пирамидаларды құру жаттығулары.**Пирамиданы құрайтын сақиналардың саны 8-10 дана.Мақсат-міндеттер: қолдың ұсақ моторикасын, көлемін, түсін ажырату қабілеттерін дамыту.**(танымдық дағдылар)** | **"Топ-топ басайық" ойыны.**Мақсат-міндеттер: балаларды мәтінде айтылған сөздерге сәйкес қимылдарды орындауға үйрету .Топ, топ, топ, топ басайық (шеңберге тұру)Жалаудан күн жасайық (қоладарын көтеру)Жаса, жаса, алтын күн (бір орында аяқты нық басып жүру)Жаса, жаса, алтын күнБіраз уақыттан кейін тәрбиеші: "Тоқта!». Балалар баяулап, тоқтайды. Ойын қайталанады.**(дене шынықтыру, сөйлеуді дамыту)****"Орманшы" дидактикалық ойыны.**Мақсат-міндеттер: балалардың кейбір ағаштар мен бұталардың (діңі, жапырақтары, жемістері мен тұқымдары) пайда болуы туралы білімдерін бекіту.Барысы: педагог бір баланы "орманшы" етіп таңдайды, қалған балалар орманшының көмекшілері болады.**(қоршаған ортамен танысу, сөйлеуді дамыту)** | **Саусақ жаттығуы.**Мақсат-міндеттер: көркем сөзді мәнерлеп айтуға бейімдеу; ұсақ қол моторикасын дамыту.Күн денесін құрайық, (Алақандарды жоғары көтеріп, оңға-солға бұраңдау)Қолды жайып бұрайық,Саусақтармен жыбырлап, (Саусақтарды алақанға жинап, қайтадан жазып, ашу)Сәулелерді шашайық.Саусақтармен жыбырлап, (Саусақтарды алақанға жинап, қайтадан жазып, ашу)Сәулелерді шашайық.Шапалақты қағайық, (Шапалақ қағу)Көңілді болайық.Д. Ахметова.**(сөйлеуді дамыту)****Үстел үсті ойыны: "Жұп суреттер".**Мақсат-міндеттер: балаларды суретте бейнеленген заттарды салыстыру, ұқсастықтарды табу және бірдей суреттерді таңдау әрекетін қалыптастыру, назар аудару, зейін қою, сөйлеуді дамыту, ойын ережелерін дұрыс орындауға үйрету.Тәрбиеші балаларға суреттер таратады. Балалар бірдей суреттерді тауып, атауларын атайды. Қай бала дұрыс айтады, сол балаға арнайы фишкалар беріледі.**(қоршаған ортамен танысу, сөйлеуді дамыту)** | **"Үйшікте кім тұрады?" үстел ойыны. ("Үйшік" ертегісі желісімен")**Мақсат-міндеттер: балалардың сөздік қорын байыту, есте сақтау қабілетін дамыту.Барысы. Педагог үйшік терезесінен ертегі кейіпкерлерінің суреттері бар суреттерді көрсетеді, балалар оларды атайды.**(көркем әдебиет, қазақ тілі, қоршаған ортамен танысу)****"Пойыз келе жатыр" саусақ жаттығуы.**Мақсат-міндеттер: балаларды қимылдарды жаттығу мәтінінің ырғағына сай орындауға дағдыландыру; ұсақ қол моторикасын, жағымды эмоцияларды дамыту.Пойыз келе жатыр:Тоқ-тақ-тоқ,Тоқ-тақ-тоқ. (Саусақтарды үстел бетінде ырғақтарға сай кезегімен, күйсандықтың пернесін басқандай тықылдату)Жылдам келе жатыр:Тоқ-тақ-тоқ, тоқ-тоқ. (Саусақтарды үстел бетінде ырғақтарға сай кезегімен, күйсандықтың пернесін басқандай тықылдату)Барлық бала күтіп қалды:Алақан, алақан! (Алақандарды жайып, өзара уқалау)Қуанышпен қарсы алады:- Алақай! Алақай! (Алақандармен шапалақтау)**(сөйлеуді дамыту, дене шынықтыру)** | **"Матрешкаға қонаққа бару" ойыны.**Мақсат-міндеттер: заттарды мөлшері бойынша ажырата білу қабілетін бекіту. Қарапайым сюжетке біріктірілген әртүрлі ойыншықтармен әрекеттердің үлгісін беру.**(танымдық дағдылар)****"Зат неге ұқсайды?" дидактикалық ойыны**Мақсат-міндеттер: геометриялық денелер мен фигуралар туралы білімдерін бекіту; айналадағы заттардың геометриялық пішінін ажырата білу дағдыларын дамыту.Тәрбиеші геометриялық пішінді немесе геометриялық денені балаларға көрсетеді, ал балалар оның қоршаған ортадағы қандай затқа ұқсайтындығын табады немесе естеріне түсіреді.Тәрбиешінің үстелінің үстінде геометриялық пішіндерді немесе заттар мен суреттер жатыр. Бала суретті не затты таңдай отырып, оның қандай пішінге ұқсайтындығын айтады. Өзінің жауабын түсіндіреді.**(математика негіздері, сөйлеуді дамыту)** |
| **Таңертеңгі жаттығу** | **Жалпы дамыту жаттығулары (доппен).**1. Бастапқы қалып аяқ алшақ, дене тік, қол төменде.1.1. Балалар доптарын жоғары көтеріп, екі қолды қайшылайды.1.2. Бастапқы қалып (жаттығу 4-5 рет қайталанады).2. Бастапқы қалып аяқ алшақ, дене тік, қол төменде.2.1. Қолдарын иыққа көтеріп, доптарын қояды.2.2. Бастапқы қалып (жаттығу 4 рет қайталанады).3. Бастапқы қалып жерде отырады, аяқ алшақ, доп ұстаған қолдары екі жанында.3.1. Аяқтарын жинап, доп ұстаған қолдарымен құшақтайды.3.2. Бастапқы қалып (жаттығу 3 рет қайталанады).4. Бастапқы қалып аяқ бірге, дене бос, қол төменде.4.1. Доптарын көкірек тұсында ұстап, бір орында тұрып секіру.4.2. Бастапқы қалып (жаттығу 3 рет қайталанады).**(мәдени-гигиеналық дағдылар, дербес әрекет, дене шынықтыру)** |
| **Таңғы ас** | **Гигиеналық дағдылар**Мақсат-міндеттер: үстелді жабдықтау, тамақ қабылдау және гигиеналық процедураларды жүргізу кезінде өзіне-өзі қызмет көрсету дағдыларын бекіту.Көркем сөзЖуын тамақ алдында,Жуын тамақ соңында,Жуын ұйықтар кезіңде,Жуын тұрған мезгілде.**(мәдени-гигиеналық дағдылар, көркем сөз)** |
| **Ұйымдастырылған іс-әрекетке дайындық** | **"Қуырмаш"саусаққа арналған жаттығу.**Мақсат-міндеттер: балаларды қимылдарды жаттығу мәтінінің ырғағына сай орындауға дағдыландыру; қолдың ұсақ моторикасын, жағымды эмоцияларды дамыту.Қуыр-қуыр қуырмаш,Балаларға бидай шаш.Бас бармақ,Балан үйрек,Ортан терек,Шылдыр шүмек,Кішкене бөбек.Сен тұр – қошақанға бар!Сен тұр – құлыншаққа бар!Сен тұр – лаққа бар!Сен тұр – бұзауқанға бар!Сен тұр – ботаңа бар!Ал сен алаңдамай,Қазан түбін жалап, үйде жат!**(сөйлеуді дамыту, көркем әдебиет)** | **Музыкалық аспаптардың көмегімен ойналатын көңілді ойын.**Мақсат-міндеттер: көңілді күй орнату, аспаптардың түрі және дыбыстарын ажырата білуге үйрету.**"Шапалақты тыңда"** топтық ойыны.Мақсат-міндеттер: шеңбер бойымен жүруді үйрету, мәтіндегі сөздерге сәйкес қимылдарды жасау.Балалар шеңбермен жүреді. Жүргізуші алақанын соққанда балалар бір аяқпен,екі рет шапалақтағанда қолдарын екі жаққа созып, үш рет шапалақтағанда жүруін жалғастырады.- Балалар, қанша дыбыс естідіңдер?**(музыка)** | **Шаттық шеңбері**Мақсат-міндеттер. Балаларға эмоционалды жағымды көңіл-күй мен ұйымдастырылған іс-әрекетіне мотивациялық дайындықты қалыптастыру, балаларға бір-бірімен сәлемдесуге мүмкіндік беру, ұжымда достыққа тәрбиелеу.Қол алысып, қәне, біз,Достасайық бәріміз.Айтарым бар сендерге,Тез тұрыңдар шеңберге.Қандай жақсы бір тұру,Достарменен бір жүру!Қандай жақсы дос болу!**(сөйлеуді дамыту)** | **"Қар үйіндісінің артында не жасырылған?" дидактикалық ойыны.**Мақсат-міндеттер: көрнекі зейінді дамыту; тақырып бойынша сөздікті белсендіру. Барысы: қатырма қағаздан (картон) қар үйіндісі кесіліп алынады. Педагог артына заттың сұлбасының бейнесін жасырады (шаналар, ұлпа қарлар, күн, ағаш, бас киім, қолғап, шаңғы, коньки), балаларға қардың артынан заттың бір бөлігін көрсетеді, олар қандай зат екенін болжайды.**(танымдық дағдылар, қоршаған ортамен танысу, сөйлеуді дамыту)** | **"Сөздер тізбегі" ойыны.**Мақсат-міндеттер: балаларды белгілі топтама немесе ортақ тақырыпқа байланысты сөздерді тізбекке салып, арасында қайталамай, айтып ойнауға машықтандыру; сөздік қорын байыту; ұйымшылдыққа тәрбиелеу.Балалар шеңберге тұрады.Педагог белгілі тақырыпты ұсынады, балалар бір-бірінен соң кезекпен осы тақырыпқа (топтамаға) жататын сөздерді айтып жатады.**(сөйлеуді дамыту, қазақ тілі)** |
| **Білім беру ұйымының кестесі****бойынша ұйымдастырылған іс-әрекет** | **Дене шынықтыру**"Тәуелсіз елім"Мақсат-міндеттер. Балаларды сап түзеп бірінің артынан бірі арақашықтық сақтап, бағытты өзгертіп жүгіруге үйрету; сапқа өз еріктерімен тұру қабілетін жетілдіру; гимнастикалық орындықтың үстімен жүруге үйрету. | **Дене шынықтыру**"Жайна елім менің!"Мақсат-міндеттер. Балаларда сап түзеп бірінің артынан бірі арақашықтық сақтап, бағытты өзгертіп жүгіру жаттығуын орындау; жүгіру кезінде балалардың бір-біріне соғылып қалмауы үшін арақашықтық сақтап жүгіруге жаттықтыру және бір бағытта жүгіріп келе жатып, келесі бағытқа белгі бойынша тез ауысу дағдыларын жетілдіру. | **Музыка**"Тәуелсіз елім"Мақсат-міндеттер. Балалардың ән арқылы туған жерге деген елжандылық сезімін қалыптастыру; әнді тыңдау кезінде эмоционалды қабылдай білуге үйрету; ұжымда және дербес ән айту қабілетін жетілдіру; музыкадағы ырғақты сезіне білу қабілетін дамыту; ән айтуда дем алу және дем шығару дағдысына жаттықтыру; музыка әуенімен бірге би қимылдарын еркін орындауға үйрету; музыкалық ойындарда сезімталдығы пен зейінін дамыту. | **Дене шынықтыру**"Мен - чемпион".Мақсат-міндеттер. Балаларда бір-бірінен 1,5–2 метр арақашықтықта отырып, аяқты алшақ ұстаған қалпында допты домалату, қақпадан асыра лақтыру, допты екі қолымен көкірек тұсынан кері, екі қолмен жоғары, бастан асыра, жоғарыға, еденге (жерге) қарай төмен лақтыру, допты қағып алу машықтарын дамыту. | **Қазақ тілі**«Үйдің көркі не?». Жиһаздар.Мақсат-міндеттер. Қазақстан, оның астанасы - Астана қаласы жайында қазақ тіліндегі мәтінді тыңдауды үйрету, жиһаздардың атауларын атап, не үшін қажет екенін түсінуді үйрету, сұрақтарға дұрыс жауап беру немесе сөйлеудің дұрыс үлгілерін қайталау арқылы диалогқа түсу қабілеттерін дамыту. |
| **2- таңғы ас** | Балаларға тамақ ішер алдында қолды жуу, тамақтану кезінде дұрыс отыруларын қадағалау, ескерту жасау; орындыққа сүйенбей, шынтақты дұрыс қойып отыруларын қатаң қадағалау; тамақ ішер алдында балалардың бір-біріне астың дәмді болуын тілеп; тамақтан соң алғыс айту. **(мәдени-гигиеналық дағдылар, дербес әрекет)** |
| **Серуенге дайындық** | Балаларды серуенге ынталандыру; серуенге ойын жабдықтарын іріктеу; балалармен жеке әңгімелесулер; шалбарын, бас киімі мен бәтеңкесін реттілікпен киюін қадағалау. **(мәдени-гигиеналық дағдылар, дербес әрекет)** |
| **Серуен** | **Шетенді бақылау. (қоршаған ортамен танысу, сөйлеуді дамыту)**Мақсат-міндеттері. Қыс мезгілінде шетенді бақылауды жалғастыру, оны қатты аяздан қалай құтқаруға болатындығын айту.**Ересек адамдармен бірге орындалатын қарапайым еңбек тапсырмалары:** қарды белгілі бір жерге күрекпен жинау. (еңбек іс-әрекеті)Мақсат-міндеттері. Күректермен әрекет ету қабілетін бекіту.**Қимыл-қозғалыс ойындары: "Қар ұлпалары мен жел", "Ақшақарды тап". (дене шынықтыру)**Мақсат-міндеттері. Педагогтің белгісі бойынша шеңбер бойымен жүруге үйрету, әртүрлі бағытта қозғалу.**Өзіндік еркін ойын әрекеттері: "Шанамен жарыс". (дене шынықтыру)**Мақсат-міндеттері. Аяғымен итере отырып, қар үйіндісіне белгі бойынша шанамен жылжу. | **Шыршаларды бақылау. (қоршаған ортамен танысу, сөйлеуді дамыту)**Мақсат-міндеттері. Шыршаның құрылымы туралы түсінік қалыптастыру.**Ересек адамдармен бірге орындалатын қарапайым еңбек тапсырмалары:** ұжыммен қар тазалау.Мақсат-міндеттері. Ағаш күрекшені қолдану қабілетін бекіту. (еңбек дағдылары)**Қимыл-қозғалыс ойындары: "Жағалаудан жағалауға". (дене шынықтыру)**Мақсат-міндеттері. Шашырап, жан-жаққа жүгіру, секіру техникаларын дамыту.**Өзіндік еркін ойын әрекеттері: "Туға дейін секіру, "Қақпада". (дене шынықтыру)**Мақсат-міндеттері. Алға жылжыта отырып, екі аяқпен секіруге, жорғалауға жаттығу. | **Қардың жауғанын бақылау. (қоршаған ортамен танысу, сөйлеуді дамыту)**Мақсат-міндеттері. Маусымдық құбылыс - қардың жаууы туралы білімдерін бекіту.**Ересек адамдармен бірге орындалатын қарапайым еңбек тапсырмалары:** ауладағы қарды белгілі бір жерге күрекпен салу; кіреберіске апаратын жолды тазарту. **(еңбек дағдылары)**Мақсат-міндеттері. Жұмысқа жауапкершілікпен қарауды қалыптастыру; ұжымдық тапсырмаларды орындауға үйрету.**Қимыл-қозғалыс ойындары: "Аяз ата", "Қар айналады". (дене шынықтыру)**Мақсат-міндеттері.Өзіне тән қимыл-қозғалыстарды жасай білуге ​​баулу; өз әрекеттерін ойынға қатысушылардың әрекеттерімен байланыстыруды үйретуді жалғастыру.**Өзіндік еркін ойын әрекеттері: "Нысанаға тигіз". (дене шынықтыру)**Мақсат-міндеттері. Дәлдікті дамыту, нысанаға затты дәлдеп лақтыруға үйрету. | **Қардың тереңдігін бақылау. (қоршаған ортамен танысу, сөйлеуді дамыту)**Жұмбақ.Көктен түсіп көбейді,Ұқсайды өзі шекерге,Бірақ ешкім жемейді,Жерде жатыр бекерге.Ол не? (Қар).Бақылау: балалардың көңілін ауланың қай жерлерінде қалың қар жатқанына аудару, қардың қаншалықты терең екенін білуді ұсыну. Балаларға метрді көрсету және қардың әр жердегі қалыңдығын өлшеу; қалың қарды күрекпен қазып, қардың қалыңдығына назар аудару.**Қимылды ойын. «Ақшақарды ізде». (дене шынықтыру)**Ептілікті, шапшандықты дамытатын, кеңістікті бағдарлауды қажет ететін, қимыл түрлерін өзгертіп отыратын ойындарға қызықтыру.**Еңбек:** гүлзарды жинастыруды ұйымдастыру. (еңбек дағдылары)Қарды тоқтату жөніндегі пікірді қалыптастыру (қарды тоқтатады, жел соққанда), қардан кедергілер жасау, тәрбиешіге көмектесу. Тапсырманы орындау, бірлесіп атқарудың кішігірім тәсілдерін қалыптастыру.**Өз бетімен ойындар:** өз құрдастарымен 2-3 рөлден тұратын ойын ойнағанда бірлесуге талаптандыру, рөлді бөлу, ойын тәртібін орындау, жалпы ойын шартына сәйкес әрекет ету. **(дене шынықтыру)** | **Терезедегі қырауды бақылау. (қарым-қатынас іс-әрекеті, танымдық іс-әрекеті, зерттеу іс-әрекеті, еңбек іс-әрекеті)**Жұмбақ.Өнері жоқ, қолы жоқ, Сурет салуды біледі. (терезедегі қырау).Ырым. Егер терезелердің екі әйнегі де буланса, аяз күшейе түседі.Бақылау: шыныдағы өрнектердің пайда болуы туралы түсінік беру. Жылы, сулы булар салқын терезелер шынысына буланып бір-бірімен біріктіріледі, мұзды кристалға айналады да керемет гүлдері бар мұзды бау-бақша пайда болады. Табиғаттың қысқы құбылыстарын байқауға және құбылыстарды атауға әрі қарай үйрету.**Қимылды ойын: «Қасқұлақ» (Волк) (қазақ халқының ойыны). (дене шынықтыру)**«Қасқұлақтан» тығылып алаңда бағдарлай білуді бекіту. Ойын ережесін сақтау («қасқұлақ» сөзді атаса сол адам өз орнында қалу керек), «күзетші» тобынан «қасқұлақты» қуу міндетті. Ойынды өзінің және басқа ойыншының әрекетімен келістіре білуін дамыту.**Еңбек:** мұз жолын жасау. Тәрбиешімен бірге жауапкершілікпен жолға су құйып мұз айдынын жасауға үйрету. Еңбек етуге тәрбиелеу. (еңбек дағдылары)**Өз бетімен ойындар:** ойында өз әрекетін жолдастарының әрекетімен келістіре білуге ынталандыру. |
| **Серуеннен оралу** | Өз шкафын белгі бойынша тауып алуға, өз киімін өздігінен шешуге, өз қажеттері жайында айтуға машықтандыру. **(мәдени-гигиеналық дағдылар, дербес әрекет)** |
| **Түскі ас** | **Гигиеналық дағдылар**Мақсат-міндеттер: үстелді жабдықтау, тамақ қабылдау және гигиеналық процедураларды жүргізу кезінде өзіне-өзі қызмет көрсету дағдыларын бекіту.Көркем сөзЖуын тамақ алдында,Жуын тамақ соңында,Жуын ұйықтар кезіңде,Жуын тұрған мезгілде.**(мәдени-гигиеналық дағдылар, көркем сөз)** |
| **Күндізгі ұйқы** | Балалардың тыныш ұйықтауына жайлы жағдай жасау. **(мәдени-гигиеналық дағдылар)** |
| **Бірте-бірте тұрғызу, сауықтыру шаралары** | **Керуеттегі жаттығулар**Көзімізді ашайықАунап, қунап алайық ,Ұйқымызды ашайық"Самал жел" - іште жатып, қолдары дене бойында. Бастарын сәл көтеріп, жел соққанын келістіру:"Ф-ф-ф"."Желдің желпуі" - іште жатып, қолдары дене бойында, қолдарын екі жаққа созу."Жел бұлттарды айдайды" - тізені құшақтап жату. Аяқты құшақтап денемен адына-артына тербелу.**(мәдени-гигиеналық дағдылар, дене шынықтыру)** |
| **Бесін ас** | Түскі асқа көңілдерін аудару, тамақтану мәдениетін қалыптастыруға жеке жұмыстар жүргізу. **(мәдени-гигиеналық дағдылар)** |
| **Балалардың дербес әрекеті** (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | **Көркем әдебиеттен ойын-жаттығу**"Тәуелсіздік алған күн"Мақсат-міндеттер. Балаларды еліміздің тәуелсіздігі туралы өлеңмен таныстыра отырып, жатқа айтуға үйрету; тәуелсіздік мерекесінің бүкілхалықтық екенін ұғындыру.**Сөйлеуді дамытудан ойын-жаттығу**"Біздің астанамыз — Астана қаласы. Дауыссыз [С] дыбысы".Мақсат-міндеттер. Балаларда, еліміздің бас қаласы туралы баяндау барысында, дауыссыз [с] дыбысын буын, сөздер құрамында айту тәртібімен таныстыру, астананың көрікті жерлері жөнінде мәліметтер беру. | **Сурет салудан ойын-жаттығу**"Домбыра"Мақсат-міндеттер. Балаларды алдын-ала қиылған домбыра сұлбасын мақтаға оралған, бояуға малынған таяқша арқылы жеткіліксіз элементтермен безендіріп толтыруға үйрету.**"Ою саламыз" саусақ жаттығуы.**Мақсат-міндеттер: балаларды қимылдарды жаттығу мәтінінің ырғағына сай орындауға дағдыландыру; ұсақ қол моторикасын, жағымды эмоцияларды дамыту.Зергер бала боламыз, (Екі алақанда ашу)Оюды саламыз:Бұлақ, (Қолдарды жұдырыққа жинап, ішке қарай бұрау)Дөңгелек, (Шеңбер салу)Ирек, (Толқындар жасау)Қанат, (Қос қолмен бұлғау)Гүлдер, (Алақандарды жайып, тігінен көрсету)Көбелек. (Қос қолды айқастырып, бұлғау)Д. Ахметова.**(сөйлеуді дамыту)** | **Математика негіздерінен ойын-жаттығу**"Құлыншақтың астанаға барар жолы".Мақсат-міндеттер. Балаларды екі қарама-қарсы затты ұзындығы бойынша тұстастырып, салыстыруға үйрету; белгілі бір мерзім өлшеміне сәйкестеп, заттардың ұзындығын салыстыруға жаттықтыру; заттардың ұзын не қысқа екенін айтқызып үйрету; қолдың ұсақ моторикасын, түйсігін, көзбен мөлшерлеу, есте сақтау, ойлау қабілетін дамыту.**Вариативті компонент/Шығармашылық**"Шыршаны безендірейік" ұжымдық жұмыс.Мақсат-міндеттер. Балалардың Жаңа жыл алдында шыршаны безендіру ерекшеліктері туралы білімдерін кеңейту; жапсыру әрекетінде балалардың шығармашылықтары мен икемділіктерін қалыптастыру; қағаздан шарлар мен тамшыларды жапсырып, шыршаны безендіре білуге үйрету; қысқы дәстүрлі мереке туралы түсінік беру. | **Қоршаған ортамен танысудан ойын-жаттығу**"Аквариумдағы алтын балық".Мақсат-міндеттер. Балықтар туралы көркем сөздер арқылы балалардың тілін жетілдіру; қарапайым дербес тəжірибе іс-əрекеттерін ұйымдастыру арқылы балалардың түсініктерін және зейіні мен есте сақтауын, ойлауы мен қабылдау қабілетін дамыту.**"Таныс пішіндер доминосы".**Мақсат-міндеттер: геометриялық пішіндер жайлы білімдерін бекіту; көп заттың ішінен біреуін таңдауға жаттықтыру.Құрал-жабдықтары: пішіндер бейнеленген суреттер.Барысы: балаларға суреттерді таратып беру. Жүргізуші бірінші суретті үстелдің ортасына қояды, қалған балалар суретке сәйкес өзінің суретін қояды, суретте бейнеленген пішінді атайды. Ойын осылай жалғаса береді.**(математика негіздері)** | **Мүсіндеуден ойын-жаттығу**"Тостаған".Мақсат-міндеттер. Балаларда ыдыс-аяқтың бір түрі тостаған туралы ұғымдар қалыптастыру, тостағанның табаны, айналасы, шеттері сияқты бөліктерден тұратыны жайында түсінік беру.**"Қапшықта не бар?" дидактикалық ойыны.**Мақсат-міндеттер: балалардың сипап-сезу қабілеттерін дамыту, сөйлеуді дамыту, балалардың сөздік қорын байыту.Құрал-жабдықтар: ойыншықтар.Тәрбиеші балалардың кез келгенінен көздерін жұмуды немесе жабуды сұрайды және қапшыққа балаларға таныс ойыншық немесе зат салады. Ойыншылар тәрбиешінің не салғанын көреді, бірақ үндемеуі керек. Олар көзі жұмулы досына жасырынған затты сипаттап берулері тиіс. Бала қолын қапшыққа салып, ойыншықты сипап, оны табуы қажет. Егер ойыншық дұрыс аталса, бала оны өзіне алады, егер жоқ болса, оны қалдырады. Басқа балалар кезекпен ойнайды.**(сөйлеуді дамыту)** |
| **Балалармен жеке жұмыс** | **"Не өзгерді?" дамытушы ойыны.**Мақсат-міндеттер: балаларда кеңістіктікті бағдарлауды дамыту , есте сақтауды, қиялды дамыту.Құрал-жабдықтар: "Үй жануарлары" ойыншықтар жиынтығы.Ойын барысы.Мұғалім ойыншықтарды үстелге қояды, балаларға оларға қарауға ұсынады. Балалар олардың орналасуын есте сақтайды. Тәрбиеші балалардан көздерін жұмуларын сұрайды. Сол кезде тәрбиеші бір ойыншықты алып, жасырып қояды. Балалардан көздерін ашуды сұрап, не өзгергенін сұрайды. Балалар жауап береді. Ойын осылай жалғаса береді.**(қоршаған ортамен танысу, сөйлеуді дамыту, қазақ тілі)** | **Көркем әдебиет шығармаларын оқу.**Мақсат-міндеттер: балаларда мәтіннің сөздері мен дыбыстық тіркестерін қайталауға деген ұмтылыстарын қалыптастыру. Балаларда көркем әдебиетке қызығушылықтарын ояту.**(көркем әдебиет)** | **"Пішіні бойынша таңда" (топпен жұмыс)**Мақсат-міндеттер: балалардың геометриялық пішіндер туралы білімдерін бекіту, заттардың пішінін дұрыс атау.**(математика негіздері, қазақ тілі, сөйлеуді дамыту)** | **"Лото-жануарлар" үстел ойыны.**Мақсат-міндеттер. Үй жануарлары мен жабайы жануарларды топтастыруға және жалпы атауларын атауға үйрету. Зейінді, байқауды дамыту.Балалар берілген суреттерді топтастырады: үй жануарлары мен жабайы жануарлардың суреттері бойынша.**(қоршаған ортамен танысу, сөйлеуді дамыту, қазақ тілі)** | **"Ненің төлі?" дидактикалық ойыны.**Мақсат-міндеттер: балаларды жан-жануарларлың төлдерін атауға дағдыландыру, білімдерін тиянақтау; есте сақтау, қабылдау, ойлау, сөйлеу қабілеттерін дамыту.Құралдары: жан-жануарлардың және төлдерінің суреттері.**(қоршаған ортамен танысу, сөйлеуді дамыту, қазақ тілі)** |
| **Серуенге дайындық** | Балаларды серуенге ынталандыру; серуенге ойын жабдықтарын іріктеу; балалармен жеке әңгімелесулер; шалбарын, бас киімі мен бәтеңкесін реттілікпен киюін қадағалау. **(мәдени-гигиеналық дағдылар, дербес әрекет)** |
| **Серуен** | Түскі серуендегі бақылауды жалғастыру. **(қоршаған ортамен танысу, сөйлеуді дамыту, көркем әдебиет)** |
| **Серуеннен оралу** | Өз шкафын белгі бойынша тауып алуды, өз киімін өзі шешуді, өз қажеттері жайында айтуға машықтандыру. **(мәдени-гигиеналық дағдылар, дербес әрекет)** |
| **Кешкі ас** | **Гигиеналық дағдылар**Мақсат-міндеттер: үстелді жабдықтау, тамақ қабылдау және гигиеналық процедураларды жүргізу кезінде өзіне-өзі қызмет көрсету дағдыларын бекіту.Көркем сөзЖуын тамақ алдында,Жуын тамақ соңында,Жуын ұйықтар кезіңде,Жуын тұрған мезгілде.**(мәдени-гигиеналық дағдылар, көркем сөз)** |
| **Балалардың дербес әрекеті** (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | Кітап бұрышында: өткен тақырыптар бойынша суреттерді қарау, сипаттау; ертегілерді есте жаңғырту, кейіпкерлердің сөздерін қайталау. **(коммуникативті дағдылар, сөйлеуді дамыту, қазақ тілі, көркем әдебиет)**Музыкалық аспаптармен ойындар. Ертеңгілікке дайындық, қыс тақырыбына байланысты әндер. **(музыка)**Өнер бұрышында қыс мезгілін бояу суреттерін бояту, аққала мүсіндеу және жапсыру жұмыстарын жасау. **(шығармашылық дағдылар, жапсыру, мүсіндеу, сурет салу)**Еркін рөлдік ойындар. |
| **Балалардың үйге қайтуы** (ата-аналарға кеңес) | "Бала өміріндегі дәрумендердің маңызы" тақырыбында кеңес. | Ата-аналарға арналған кеңес: "Балабақшадағы сияқты күн тәртібін үй жағдайында ұйымдастыру". | Ата-аналар арналған кеңес: "Баланы дұрыс сөйлеуге қалай үйретуге болады". | Сұрақ-жауап: "Балада салауатты өмір салтын ұстануға бағытталған, отбасы дәстүрлері". | Айына бір рет "Отбасы күнін" өткізу. |